Klipkouer Kragklont: Frans Cronjé Bonus Vraag 1 | Klipkouers
Klipkouer Kragklont: Frans Cronjé Bonus Vraag 1
Wat is huidiglik of histories ’n groot pyn in die besigheid?
Ons grootste pyn as onafhanklike filmmakers wat nie direk gekoppel is aan Hollywood Studio’s nie, is die befondsing en die verspreiding. Ek het altyd gedink ons grootste probleem is net befondsing maar dit is baie sterk gekoppel aan die verspreiding. As jy ’n baie sterk verspreidingsnetwerk of verspreider het, dan is die befondsing makliker bekombaar. Dit is ons grootste uitdaging. As ons net ’n sterk groep beleggers kan hê wat deurgaans in ons glo en saam met ons stap sal dit ons pad heelwat makliker maak.
Dit is juis een van die dinge waaraan ek vanjaar baie hard werk. Ek is baie bevoorreg dat ’n goeie vriend van my, so halfpad deur verlede jaar, my uit die bloute in kennis gestel het dat hy wil ons ondersteun en hy het nie net dadelik sy geld ingesit nie, maar hy het ook betrokke geraak.Hy help my om te kyk vir nog ’n paar finansiële beleggers om die volgende seisoen in my fliek maak loopbaan deur te sien. Dit is vir my wonderlik want ek het vir lank hierdie paadjie alleen gestap en dit is baie eensame en moeilike paadjie om te stap.
Dan is dit ook om rêrig hard te werk aan die verspreiding en soos ek reeds genoem het, ons het sekere doelwitte hoe om by al die verspreiders uit te kom en by al die teikenmark mense en ons sal dit doen, een vir een.
NB! Indien jy verlede week se KPS oor Hettie Brittz gemis het, gaan luister gerus nou: Kliek hier
Sluit aan by die Klipkouers Kampioene	Dankie en welkom!
Onlangse artikels	Episode 59 (Deel 2): Brand Pretorius
Episode 58 (Deel 2): Frans Cronjé
KPS Episode 8: Hettie Brittz
Episode 58 (Deel 1): Frans Cronjé